Norges kandidater til Oscar for beste fremmedspråklige film

Norske kandidater til Oscar for beste fremmedspråklige film er en oversikt over de norske kandidatene til kategorien Oscar for beste fremmedspråklige film. Kategorien ble opprettet til den 29. Oscar-utdelingen i 1957, og året etter sendte Norge inn Ni liv som sitt første bidrag. Norge hadde Kalde spor som kandidat til den 35. Oscar-utdelingen, men sendte ikke inn en ny kandidat før den 53. Oscar-utdelingen i 1981. Siden den utdelingen har Norge sendt inn kandidater hvert år (med unntak av den 56. Oscar-utdelingen).

Den norske Oscar-komiteen bestående av åtte representanter fra den norske filmbransjen, og Norsk filminstitutt avgjør hvilken film som skal sendes inn til Oscar-akademiet. Komiteen kommer først frem til en kortliste på tre filmer. Deretter får filmprodusentene for de valgte filmene presentere sine planer for en eventuell Oscar-kampanje for komiteen. Komiteen avgjør deretter hvilken av de tre filmene som skal representere Norge.

Seks ganger har den norske kandidaten gått videre i konkurransen og blitt nominert: Ni liv (1957) med regi av Arne Skouen, Veiviseren (1987) med regi av Nils Gaup, Søndagsengler (1996) med regi av Berit Nesheim, Elling (2001) med regi av Petter Næss, Kon-Tiki (2012) med regi av Joachim Rønning og Espen Sandberg, og Verdens verste menneske (2021) med regi av Joachim Trier. Erik Poppes Kongens nei (2016) kom i tillegg videre til kortlisten med de ni hovedkandidatene, men den ble likevel ikke nominert.

 Kandidater 
 År  Tittel  Nominasjonstittel  Regissør  Resultat    Ni liv  Nine Lives  Arne Skouen Nominert   Kalde spor  Cold Tracks  Arne Skouen      Liv og død  Life and Death  Petter Vennerød og Svend Wam      Julia Julia  Julia Julia  Petter Vennerød og Svend Wam     Leve sitt liv  Victoria L  Petter Vennerød og Svend Wam     Høvdingen    Terje Kristiansen     Hustruer – ti år etter  Wives – 10 Years After  Anja Breien     Hard Asfalt  Hard Asphalt  Sølve Skagen     Veiviseren    Nils Gaup Nominert   Is-slottet    Per Blom     En håndfull tid  A Handful of Time  Martin Asphaug     Herman  Herman  Erik Gustavson     Frida – med hjertet i hånden  Frida - Straight from the Heart  Berit Nesheim     Krigerens hjerte    Leidulv Risan     Telegrafisten    Erik Gustavson     Ti kniver i hjertet  Cross My Heart and Hope to Die  Marius Holst     Kristin Lavransdatter  Kristin Lavransdatter  Liv Ullmann     Søndagsengler    Berit Nesheim Nominert   Budbringeren  Junk Mail  Pål Sletaune     Bare skyer beveger stjernene  Only Clouds Move the Stars  Torun Lian     Suffløsen    Hilde Heier     Da jeg traff Jesus... med sprettert  Odd Little Man  Stein Leikanger     Elling  Elling  Petter Næss Nominert   Tyven, tyven  Hold My Heart  Trygve Allister Diesen     Salmer fra kjøkkenet  Kitchen Stories  Bent Hamer     Hawaii, Oslo  Hawaii, Oslo  Erik Poppe     Vinterkyss  Kissed by Winter  Sara Johnsen     Reprise  Reprise  Joachim Trier     Tatt av kvinnen  Gone with the Woman  Petter Næss     O' Horten  O' Horten  Bent Hamer     Max Manus  Max Manus  Joachim Rønning og Espen Sandberg     Engelen  Angel  Margreth Olin     Sykt lykkelig  Happy, Happy  Anne Sewitsky     Kon-Tiki  Kon-Tiki  Joachim Rønning og Espen Sandberg Nominert   Jeg er din  I Am Yours  Iram Haq     1001 gram  1001 Grams  Bent Hamer     Bølgen    Roar Uthaug     Kongens nei    Erik Poppe     Thelma  Thelma  Joachim Trier     Hva vil folk si  What Will People Say  Iram Haq     Ut og stjæle hester  Out Stealing Horses  Hans Petter Moland     Håp  Hope  Maria Sødahl     Verdens Verste Menneske  The Worst Person in the World Joachim Trier Nominert   Krigsseileren  War Sailor  Gunnar Vikene     Fedrelandet  Songs of Earth  Margareth Olin     Armand  Armand  Halfdan Ullmann Tøndel  

 Se også 
 Oscar for beste fremmedspråklige film
 Norsk film

 Referanser 

 Eksterne lenker 

 Oscar på Internet Movie Database 

Oscar